ການລະບາດ ຂອງໂຄວິດ ຈະເຮັດໃຫ້ ເສດຖະກິດຈີນ ແລະ ເອເຊຍ ເຕີບໂຕຊ້າລົງ
ທະນາຄານໂລກໄດ້ອອກຖະແຫຼງການ ຄາດຄະເນວ່າ ຈະມີການເຕີບໂຕ ແຕ່ພຽງ 2.1 ເປີເຊັນ ໃນບັນດາປະເທດ ທີ່ກຳລັງພັດທະນາ ໃນຂົງເຂດເອເຊຍຕາເວັນອອກ.
ທະນາຄານໂລກກ່າວວ່າ ການແຜ່ລະບາດຂອງ COVID-19 ຈະເຮັດໃຫ້ ການເຕີບໂຕ ຂອງເສດຖະກິດປີນີ້ ບໍ່ເປັນໄປຕາມແຜນການ ຢູ່ໃນປະເທດຈີນ ແລະທົ່ວຂົງເຂດເອເຊຍ ຕາເວັນອອກ ແລະຍ່ານມະຫາສະໝຸດປາຊິຟິກ ທະນາຄານໂລກໄດ້ອອກຖະແຫຼງການໃນວັນຈັນວານນີ້ວ່າ ໂດຍຄາດຄະເນວ່າ ຈະມີ ການເຕີບໂຕແຕ່ພຽງ 2 1 ເປີເຊັນ ໃນບັນດາປະເທດທີ່ກຳລັງພັດທະນາ ໃນຂົງເຂດ ເອເຊຍຕາເວັນອອກ ແລະຍ່ານມະຫາສະໝຸດປາຊີຟິກໃນປີນີ້ ປຽບ ທຽບໃສ່ 5 8 ເປີເຊັນ ໃນປີ 2019 ພາຍໃຕ້ການທຳນາຍທີ່ສັນນິຖານວ່າ ເສດ ຖະກິດຈະຟື້ນໂຕຄືນ ຈາກການແຜ່ລະບາດ ແຕ່ໃນລາຍງານດຽວກັນນີ້ ຄາດວ່າ ຈະມີການເຕີບໂຕໃນ ອັດຕາ 0 5 ເປີເຊັນ ໃນສະພາບການທີ່ຂີ້ຮ້າຍສຸດຊຶ່ງຄາດວ່າການແຜ່ລະບາດ ຈະ ດຳເນີນຕໍ່ໄປຈົນຮອດປີ 2021 ທະນາຄານໂລກທຳນາຍວ່າ ການເຕີບໂຕເສດຖະກິດຂອງຈີນ ຈະຊ້າຫລຸດລົງຈາກ 6 1 ເປີເຊັນໃນປີກາຍນີ້ມາເປັນ 2 3 ເປີເຊັນ ໃນປີນີ້ ຖ້າຫາກສະພາບ ທີ່ດີສຸດເກີດຂຶ້ນ ແຕ່ພາຍໃຕ້ສະພາບການທີ່ຂີ້ຮ້າຍທີ່ສຸດນັ້ນອາດຈະເພີ້ມຂຶ້ນແຕ່ 0 1 ເປີເຊັນ ທະນາຄານໂລກໄດ້ທຳນາຍໄວ້ກ່ອນໜ້ານີ້ວ່າ ເກືອບ 35 ລ້ານຄົນຢູ່ໃນຂົງເຂດ ຈະ ຫລຸດພົ້ນຈາກຄວາມທຸກຈົນ ໃນປີ 2020 ແຕ່ບັດນີ້ຄາດຄະເນວ່າ ຈະມີອີກ 11 ລ້ານ ຄົນອາດບັງຄັບໃຫ້ຕົກຢູ່ໃນຄວາມທຸກຈົນ ຖ້າຫາກວ່າການແຜ່ລະບາດ ຍັງດຳເນີນ ແບບບໍ່ມີກຳນົດ